Адукацыя дзяцей ва ўзросце ад 1 да 2 гадоў ва ўмовах установы дашкольнай адукацыі набывае ўсё большую актуальнасць. Павышэнне попыту на адукацыйныя паслугі для дзяцей ранняга ўзросту звязана са зменамі дэмаграфічнай і сацыяльна-эканамічнай сітуацыі: ростам нараджальнасці, неабходнасцю або жаданнем маці выйсці на работу, усведамленнем важнасці атрымання якаснай ранняй адукацыі для дзіцяці і інш. Менавіта таму з 2015 года ў яслях-садзе № 26 Ліды праводзілася работа па стварэнні належных умоў для атрымання адукацыі дзецьмі ў групе другога ранняга ўзросту.